PATVIRTINTA

Krekenavos Mykolo Antanaičio

gimnazijos direktoriaus 2020 m. sausio 27 d.

įsakymu Nr. V-27

**PRIĖMIMO Į KREKENAVOS MYKOLO ANTANAIČIO GIMNAZIJĄ**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Krekenavos Mykolo Antanaičio gimnaziją (toliau – gimnazija) tvarkos aprašas (toliau – Aprašas) nustato asmenų priėmimą mokytis pagal pradinio, pagrindinio, vidurinio ugdymo programas, priėmimo kriterijus, dokumentus, kuriuos turi pateikti į gimnaziją priimami asmenys, prašymų ir kitų dokumentų priėmimo vietą, pradžią ir pabaigą, prašymų registravimo, asmenų priėmimo per mokslo metus tvarką.
2. Priėmimas mokytis pradinio, pagrindinio, vidurinio ugdymo programas nustatomas vadovaujantis Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šiuo Aprašu.
3. Klasės sudaromos vadovaujantis Mokyklų tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, kuriose nustatytas didžiausias leistinas mokinių ir specialiųjų ugdymosi poreikių turinčių vaikų skaičius klasėje.
4. Priėmimą vykdo gimnazijos direktorius ir priėmimo komisija. Komisijos sudėtį, jos darbo reglamentą bei mokinių priėmimo į gimnaziją tvirtina gimnazijos direktorius ir viešai skelbia gimnazijos interneto svetainėje. Gimnazijos direktorius, komisijos nariai nusišalina nuo sprendimų priėmimo, jei numatomi galimi viešųjų ir privačių interesų konfliktai.

**II SKYRIUS**

**PRIĖMIMO Į GIMNAZIJĄ KRITERIJAI**

1. Gimnazija užtikrina, kad vaikai ir mokiniai, gyvenantys gimnazijai priskirtoje aptarnavimo teritorijoje, mokytųsi pagal paskirto privalomojo pradinio, pagrindinio ugdymo programos pirmąją ir antrąją dalis. Į laisvas vietas klasėse (grupėse) gali būti priimti mokiniai, negyvenantys gimnazijos aptarnavimo teritorijoje.
2. Visiems iki 16 metų vaikams ir mokiniams, gyvenantiems gimnazijai priskirtoje aptarnavimo teritorijoje, ugdymas privalomas pagal pradinio, pagrindinio ugdymo programas.
3. Mokinys tęsti mokslą priimamas, kai pateikia mokymosi pasiekimų pažymėjimą arba pažymą apie mokymosi pasiekimus ankstesnėje mokykloje.
4. Mokinys, neturintis mokymosi pasiekimus įteisinančio dokumento, priimamas mokytis mokykloje patikrinus jo pasiekimus ir nustačius jų atitiktį bendrosiose pradinio, pagrindinio, vidurinio ugdymo programose numatytiems mokymosi rezultatams.
5. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į gimnaziją priimami vadovaujantis Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašu, patvirtintu Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800.

**III SKYRIUS**

**PRIĖMIMAS MOKYTIS PAGAL PRADINIO UGDYMO PROGRAMĄ**

1. Mokytis pagal pradinio ugdymo programą priimamas vaikas, kai jam tais kalendoriniais metais sueina 7 metai ir yra baigęs priešmokyklinio ugdymo programą. Gali būti priimamas 6 metų vaikas, jei yra baigęs priešmokyklinio ugdymo programą.
2. Vaikas vieno iš tėvų (globėjų) prašymu gali būti priimamas mokytis pagal pradinio ugdymo programos dalį, skirtą antrajai klasei, jeigu gimnazija, patikrinusi vaiko pasiekimus, nustato jų atitiktį pirmosios klasės mokiniui gimnazijoje numatytiems mokymosi pasiekimams.
3. Gimnazijai vaiko tėvai (globėjai) pateikia:
	1. prašymą mokytis pagal pradinio ugdymo programą;
	2. vaiko gimimo liudijimą ir jo kopiją;
	3. priešmokyklinio ugdymo pedagogo pasirašytą rekomendaciją;
	4. švietimo pagalbos tarnybos pažymą dėl specialiojo ugdymo programos skyrimo ir specialiųjų ugdymosi poreikių įvertinimo, jeigu vaikas turi specialiųjų ugdymosi poreikių.

**IV SKYRIUS**

**PRIĖMIMAS MOKYTIS PAGAL PAGRINDINIO UGDYMO PROGRAMĄ**

1. Mokytis pagal pagrindinio ugdymo programą (pagrindinio ugdymo programos pirmąją dalį) priimamas asmuo, įgijęs pradinį išsilavinimą.
2. Mokinys, baigęs pradinio ugdymo individualizuotą programą, priimamas mokytis pagal pagrindinio ugdymo individualizuotą programą (pagrindinio ugdymo individualizuotos programos pirmąją dalį), pateikęs pradinio ugdymo pasiekimų pažymėjimą arba pažymą apie mokymosi pasiekimus.
3. Asmuo, naujai atvykęs mokytis, gimnazijai pateikia:
	1. prašymą mokytis pagal pagrindinio ugdymo programos pirmąją arba antrąją dalį;
	2. gimimo liudijimą ir jo kopiją;
	3. įgyto išsilavinimo pažymėjimą arba pažymą apie mokymosi pasiekimus;
	4. priimamas į 5 klasę mokinys – pradinio išsilavinimo pažymėjimą ir pradinio ugdymo programos baigimo pasiekimų ir pažangos vertinimo aprašą.

**V SKYRIUS**

**PRIĖMIMAS MOKYTIS PAGAL VIDURINIO UGDYMO PROGRAMĄ**

1. Mokytis pagal vidurinio ugdymo programą priimamas mokinys, įgijęs pagrindinį išsilavinimą.
2. Gimnaziją mokytis pagal vidurinio ugdymo programą mokiniai renkasi patys.
3. Mokinys, naujai atvykęs mokytis, gimnazijai pateikia:
	1. prašymą mokytis pagal vidurinio ugdymo programą;
	2. pagrindinio išsilavinimo pažymėjimą arba pažymą apie mokymosi pasiekimus;
	3. gimimo liudijimą arba asmens tapatybę patvirtinantį dokumentą ir jo kopiją.

**VI SKYRIUS**

**PRAŠYMŲ PRIĖMIMO ĮFORMINIMO IR REGISTRAVIMO TVARKA**

1. Prašymą mokytis gimnazijoje už iki 14 metų mokinį pateikia vienas iš tėvų (globėjų, rūpintojų). 14–16 metų mokinys prie prašymo prideda vieno iš tėvų (globėjų) raštišką sutikimą.
2. Prašyme nurodomi tikslūs duomenys apie tėvų (globėjų, rūpintojų) darbovietę, gyvenamąją vietą, telefono numeris, elektroninio pašto adresas.
3. Prašymas ir kiti pateikiami dokumentai priimami ir registruojami prašymo pateikimo dieną gimnazijoje.
4. Mokymo sutartis su kiekvienu naujai atvykusiu mokytis mokiniu ir tos pačios gimnazijos mokiniu, pradedančiu mokytis pagal aukštesnio lygmens ugdymo programą ar jos dalį, keičiančiu ugdymo programą (pradedančiu mokytis pagal atitinkamą pritaikytą bendrojo ugdymo programą), sudaroma iki pirmos mokymosi dienos jo mokymosi pagal aukštesnio lygmens ugdymo programą. pradinio, pagrindinio (ar tik jos pirmąją ar antrąją dalį) ar vidurinio ugdymo programą.
5. Abu mokymo sutarties egzempliorius pasirašo gimnazijos direktorius ar jo įgaliotas asmuo ir prašymo teikėjas. Už vaiką iki 14 metų jo vardu mokymo sutartį sudaro vienas iš tėvų (globėjų, rūpintojų), veikdamas išimtinai vaiko interesais. Vaikas nuo 14 iki 18 metų mokymo sutartį sudaro tik turėdamas vieno iš tėvų (globėjų, rūpintojų) raštišką sutikimą.
6. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka gimnazijoje (segama į mokinio asmens bylą).
7. Sudarius mokymo sutartį:
	1. mokinys įregistruojamas Mokinių registre;
	2. sudaroma mokinio byla. Joje dedama mokymo sutartis, mokinio ir (ar) jo tėvų (globėjų, rūpintojų) prašymai, pažymos ir kita tikslinga, su mokinio ugdymu susijusi informacija. Mokiniui išvykus iš gimnazijos, jo byloje esantys dokumentai lieka mokykloje.
8. Gimnazijos direktoriaus įsakymu įforminama:
	1. mokinių paskirstymas į klases (srautus);
	2. mokinio laikinas išvykimas gydytis ir mokytis arba laikinas individualus mokinio išvykimas mokytis (mobilumo veikla) į kitos šalies gimnaziją pagal tarptautinę programą (mokymo sutartis laikino išvykimo laikotarpiu nenutraukiama).

**VII SKYRIUS**

**BAIGIAMOSIOS NUOSTATOS**

1. Už Aprašo pažeidimus atsako gimnazijos direktorius Lietuvos Respublikos įstatymų nustatyta tvarka.
2. Aprašas (jo pakeitimai ir (ar) papildymai) skelbiamas Krekenavos Mykolo Antanaičio gimnazijos interneto svetainėje [www.kmag.lt](http://www.kmag.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_